《送高仲山通州教授》
元代·仇远

通川得通儒，善类蒙善教。
如此老成人，真足重学校。
我昔客朱方，曾窥管中豹。
言容既笃厚，文字入玄奥。
交游二十年，夷险同一操。
閒居虎林麓，倚窗聊寄傲。
忽承北斗敕，勇鼓来淮櫂。
华发映青袍，轻帆惬黄帽。
天晴宜征途，芹藻春色到。
臯比坐可暖，三载勤训导。
惜哉龟手药，至老方取效。
载酒游五山，何由共吟啸。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。